Period: Old Babylonian
Genre: Literary
Transliteration:
<SURFACE>
ga-nam ur-saŋ-ŋa₂-am₃ ga-nam ur-sag nu-ga-am₃
šu min ŋal₂ dingir-re-ne-ke₄
an-gin₇ he₂-gal₂ im-gur₃-ru ki-gin₇ im-gur₃-ru
a-ab-ba-gin₇ nam-gar₃ gur₃-ru
mušen dingir-re-e-ne dug₄-ga he₂-duh-e
{d}asar-lu₂-hi igi im-ma-an-sig₁₀
a-a-ni {d}en-ki-ra e₂-e ba-ši-in-kur₉ gu₃ mu-na-de₃-e
a-a-mu ga-nam ur-saŋ-ŋa₂-am₃ ga-nam ur-sag nu-ga-am₃
a-ra₂ min-kam-ma-aš u₃-ub-dug₄-ga
a-na ib₂-be₂-en-na-bi nu-e-zu a-na ba-ni-ib₂-be₃...
{d}en-ki-ke₄ dumu-ni {d}asar-lu₂-hi mu-na-ni-ib₂-gi₄-gi₄
...a-na nu-e-zu...dah-e
{d}asar-lu₂-hi a-na nu...a-ra-ab-dah-e
...ŋa₂-e zu-a-mu za-e in-ga...u₃ za-e...ba
...na dumu-mu buru₅{mušen} an sig₇-ga šu um-me-ti
lu₂-ulu₃ dumu dingir-ra-na u₃-me-ga₂-ga₂
{d}udug hul-gal₂-zu bar-še₃ he₂-em-ta-gub
{d}lama₂-sa₆-ga he₂-mu-e-da-su₈-su₈-ge-eš
{d}en-ki me-teš₂ he₂-a-i-i
tu₆ en₂ e₂-nu-ru
ka-inim-ma mušen-a-kam

Cuneiform:
<SURFACE>
𒂵𒉆𒌨𒊕𒂷𒀀𒀭𒂵𒉆𒌨𒊕𒉡𒂵𒀀𒀭
𒋗𒈫𒅅𒀭𒊑𒉈𒆤
𒀭𒁶𒃶𒅅𒅎𒅍𒊒𒆠𒁶𒅎𒅍𒊒
𒀀𒀊𒁀𒁶𒉆𒃼𒅍𒊒
𒄷𒀭𒊑𒂊𒉈𒅗𒂵𒃶𒂃𒂊
𒀭𒍂𒇽𒄭𒅆𒅎𒈠𒀭𒋧
𒀀𒀀𒉌𒀭𒂗𒆠𒊏𒂍𒂊𒁀𒅆𒅔𒆭𒅗𒈬𒈾𒉈𒂊
𒀀𒀀𒈬𒂵𒉆𒌨𒊕𒂷𒀀𒀭𒂵𒉆𒌨𒊕𒉡𒂵𒀀𒀭
𒀀𒁺𒈫𒄰𒈠𒀸𒅇𒌒𒅗𒂵
𒀀𒈾𒌈𒁉𒂗𒈾𒁉𒉡𒂊𒍪𒀀𒈾𒁀𒉌𒌈𒉌...
𒀭𒂗𒆠𒆤𒌉𒉌𒀭𒍂𒇽𒄭𒈬𒈾𒉌𒌈𒄄𒄄
...𒀀𒈾𒉡𒂊𒍪...𒈭𒂊
𒀭𒍂𒇽𒄭𒀀𒈾𒉡...𒀀𒊏𒀊𒈭𒂊
...𒂷𒂊𒍪𒀀𒈬𒍝𒂊𒅔𒂵...𒅇𒍝𒂊...𒁀
...𒈾𒌉𒈬𒉅𒄷𒀭𒅊𒂵𒋗𒌝𒈨𒋾
𒇽𒍇𒌉𒀭𒊏𒈾𒅇𒈨𒂷𒂷
𒀭𒌜𒅆𒌨𒅅𒍪𒁇𒂠𒃶𒅎𒋫𒁺
𒀭𒉈𒊷𒂵𒃶𒈬𒂊𒁕𒁻𒁻𒄀𒌍
𒀭𒂗𒆠𒈨𒌨𒃶𒀀𒄿𒄿
𒅲𒋙𒀭𒂍𒉡𒊒
𒅗𒅗𒈠𒄷𒀀𒄰